CELEX: 32005R1690
Language: el
Date: 2005-10-14 00:00:00
Title: Κανονισμός (ΕΚ) αριθ. 1690/2005 της Επιτροπής, της 14ης Οκτωβρίου 2005, που τροποποιεί για πεντηκοστή πέμπτη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/31
            
         
      ΚΑΝΟΝΙΣΜΌΣ (ΕΚ) αριθ. 1690/2005 ΤΗΣ ΕΠΙΤΡΟΠΉΣ
   
   της 14ης Οκτωβρίου 2005
   που τροποποιεί για πεντηκοστή πέμπτη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1, πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 6 Οκτωβρίου 2005, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να συμπληρώσει τα στοιχεία όσον αφορά δύο πρόσωπα που προστέθηκαν στις 29 Σεπτεμβρίου 2005 στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Το παράρτημα Ι πρέπει, συνεπώς, να τροποποιηθεί αναλόγως.
            
         
               (3)
            
            
               Ο παρών κανονισμός θα πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σ' αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Οκτωβρίου 2005.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9· κανονισμός όπως τροποποιήθηκε τελευταία από τον κανονισμό (ΕΚ) αριθ. 1629/2005 της Επιτροπής (ΕΕ L 260 της 6.10.2005, σ. 9).
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      
                  1)
               
               
                  Στον τίτλο «Φυσικά πρόσωπα», η καταχώριση «Hani El Sayyed Elsebai Yusef (γνωστός και ως Abu Karim). Ημερομηνία γεννήσεως: 1.3.1961. Τόπος γεννήσεως: Qaylubiyah. Υπηκοότητα: Αιγυπτιακή. Άλλες πληροφορίες: Διαμένει στο Ηνωμένο Βασίλειο», αντικαθίσταται από τα εξής:
                  «Hani Al-Sayyid Al-Sebai [γνωστός και ως α) Hani Yousef Al-Sebai, β) Hani Youssef, γ) Hany Youseff, δ) Hani Yusef, ε) Hani al-Sayyid Al-Sabai, στ) Hani al-Sayyid El Sebai, ζ) Hani al-Sayyid Al Siba’i, η) Hani al-Sayyid El Sabaay, θ) El-Sababt, ι) Abu Tusnin, ια) Abu Akram, ιβ) Hani El Sayyed Elsebai Yusef, ιγ) Abu Karim]. Διεύθυνση: Λονδίνο, Ηνωμένο Βασίλειο. Ημερομηνία γεννήσεως: α) 1.3.1961, β) 16.6.1960. Τόπος γεννήσεως: Qaylubiyah, Αίγυπτος. Υπηκοότητα: Αιγυπτιακή.»
               
            
                  2)
               
               
                  Στον τίτλο «Φυσικά πρόσωπα», η καταχώριση «El Sayed Ahmad Fathi Hussein Elaiwa [γνωστός και ως α) Hatim, β) Hisham, γ) Abu Umar]. Ημερομηνία γεννήσεως: 30.7.1964. Τόπος γεννήσεως: Σουέζ. Υπηκοότητα: Αιγυπτιακή», αντικαθίσταται από τα εξής:
                  «Al Sayyid Ahmed Fathi Hussein Eliwah [γνωστός και ως α) Al Sayyid Ahmed Fathi Hussein Eliwa, β) Al Sayyid Ahmed Fathi Hussein Alaiwah, γ) Al Sayyid Ahmed Fathi Hussein Elaiwa, δ) Al Sayyid Ahmed Fathi Hussein Ilewah, ε) Al Sayyid Ahmed Fathi Hussein Alaywah, στ) El Sayed Ahmad Fathi Hussein Elaiwa, ζ) Hatim, η) Hisham, θ) Abu Umar]. Ημερομηνία γεννήσεως: α) 30.7.1964, β) 30.1.1964. Τόπος γεννήσεως: α) Σουέζ, Αίγυπτος, β) Αλεξάνδρεια, Αίγυπτος. Υπηκοότητα: Αιγυπτιακή. Άλλες πληροφορίες: Διαμένει στο Ηνωμένο Βασίλειο.»